title: Cwekfixuya (suterot)
text: Nope eaftafa lidawicka, koyara tir abrotcifa lopon dam abdiwinon. Numen kot koyasik va diskira va eksa al vulkur kire va kaliafa artlakira foliyir. Boreon sin toz aeled ; Cornudet va kotraf xeynak dadir nume drager voxe mbi kovewar. Ba kielon bare bartiv, ael va sin flupur. Batviele Cwekfixuya va gratca levmadar aze va akenafu estu divplekur, don azekol dem toloye varafe wilocye is balemoy tirac dem Bordeaux centeda. Strabik tairdad voxen nope dakela « tumantayasa va pezolk », sentason va Cwekfixuya du inafa abdiwira, Loiseau W-ye va pak tere naler viele ina dison drager. Fure lotan koe riniz va estu pakad. Ant biptikye is biptikya is toloya alkikya wan getined. Bam Cwekfixuya va sinka pu sin vazon drager, numazen biptikye djukukevnaler. Amlitafa spua koe riniz titfir numen koyasik toz prilad.